CELEX: 62018TN0625
Language: lt
Date: 2018-10-10 00:00:00
Title: Byla T-625/18: 2018 m. spalio 10 d. pareikštas ieškinys byloje FT / ESMA

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/46
            
         
      2018 m. spalio 10 d. pareikštas ieškinys byloje FT / ESMA
      
      (Byla T-625/18)
      (2019/C 16/57)
      Proceso kalba: anglų
      
         Šalys
      
      
         Ieškovė: FT, atstovaujama advokato S. Pappas
      
         Atsakovė: Europos vertybinių popierių ir rinkų institucija (ESMA)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. rugpjūčio 9 d. Europos vertybinių popierių ir rinkų institucijos (ESMA) vykdomojo direktoriaus Sprendimą ESMA41-137-1154, kuriuo ESMA pareikalavo sumokėti 12 000 EUR sumą bylinėjimosi išlaidoms, kurias ESMA patyrė byloje F-39/14, atlyginti,
               
            
                  —
               
               
                  panaikinti 2018 m. rugpjūčio 10 d. ESMA išduotą debeto avizą Nr. 4440180170,
               
            
                  —
               
               
                  nurodyti ESMA padengti savo pačios ir ieškovės šioje byloje patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas Finansinio reglamento (1) 98 straipsnio, ESMA finansinio reglamento (2) 60 straipsnio, Bendrojo Teismo procedūros reglamento 170 straipsnio ir ginčo šalių procesinio lygiateisiškumo principo pažeidimu, net ginčijamuose aktuose nurodyta suma, kurią ieškovė tariamai skolinga, nebuvo Bendrojo Teismo nustatyta pagal minėtą 170 straipsnį.
               
            
                  2.
               
               
                  Antrasis ieškinio pagrindas grindžiamas tuo, kad atsakovės reikalaujamos bylinėjimosi išlaidos nėra atlygintinos, nes ji praleido pagrįstą terminą tokiam reikalavimui pareikšti.
               
            
                  3.
               
               
                  Trečiasis ieškinio pagrindas grindžiamas atsakovės padaryta akivaizdžia klaida vertinant ieškovės skolos dydį, nes 12 000 EUR suma yra pernelyg didelė.
               
            
         (1)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1).
      
         (2)  Valdančiosios tarybos sprendimas ESMA/2014/MB/38 dėl Europos vertybinių popierių ir rinkų institucijos finansinio reglamento.